Diari Oficial de la Generalitat Valenciana


Sumari del DOGV 8078, del 06-07-2017 (2017/5234)

Informe ambiental i territorial estratègic de la modificació del Pla de reforma interior de la unitat d'execució D-1, 2, 4-1 del Pla general d'ordenació urbana.
----------------------------------------------------------------------------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5234


Data del document
:   05-06-2017

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informe ambiental i territorial estratègic de la modificació del Pla de reforma interior de la unitat d'execució D-1, 2, 4-1 del Pla general d'ordenació urbana. [2017/5234]  
L'Alcaldia Presidència, el 31 de maig de 2017, ha adoptat la Resolució 2017-1531, amb el tenor literal següent:  
  
«Decret de l'Alcaldia  
Resolució d'informe ambiental i territorial estratègic del modificat del Pla de reforma interior de la unitat d'execució D-1, 2, 4-1 del Pla general de Borriana  
Vist el document inicial estratègic del modificat del Pla de reforma interior de la unitat d'execució D-1, 2, 4.1 redelimitada del Pla general de Borriana, presentat en data 7 d'abril de 2017 (RE 4810) per la mercantil Camí Vell de València, SL, i tenint en compte:  
  
I. Legislació aplicable  
L'avaluació ambiental és l'instrument de prevenció que permet integrar els aspectes ambientals en la presa de decisions de plans i programes, incorporant criteris de sostenibilitat que garantisquen una adequada prevenció dels impactes ambientals concrets que es puguen generar, alhora que estableix mecanismes de correcció o compensació.  
  
Aquesta obligatòria avaluació de les repercussions de determinats plans i programes en el medi ambient es va establir per la Directiva 2001/42/CE, del Parlament Europeu i del Consell, de 27 de juny de 2001; i la seua transposició a l'ordenament jurídic espanyol es materialitza en la Llei 21/2013, de 9 de desembre, de l'Estat, d'avaluació ambiental.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental i territorial estratègica dels plans i programes es recull en la nostra normativa autonòmica en la Llei 5/2014, de 25 de juliol, d'ordenació del territori, urbanisme i paisatge (d'ara endavant LOTUP), que regula una tramitació ambiental i urbanística unificada, distingint dos tipus de procediments, ordinari i simplificat, d'avaluació ambiental i territorial estratègica, sent l'òrgan ambiental i territorial el que ha de resoldre sobre aquests casos tenint en consideració els criteris de l'annex VIII d'aquesta llei.  
  
II. Característiques de la modificació del Pla de reforma interior de la unitat d'execució D-1, 2, 4-1 del Pla general  
D'acord amb allò que han informat l'enginyer de camins municipal i l'arquitecte municipal, la modificació del Pla de reforma interior de la unitat d'execució D-1, 2, 4-1 redelimitada, a la qual es refereix el document inicial estratègic presentat, té per objecte restringir l'objecte d'aquest instrument de planejament d'ordenació detallada a la redelimitació de la unitat d'execució D-1, 2, 4-1, suprimint la concreció d'àrees de repartiment uniparcel·làries previstes en el Pla de reforma originari, ja que el tractament de les situacions semiconsolidades es realitza en la reparcel·lació ja presentada, d'acord amb els articles 193 a 195 de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP).  
L'esmentat informe, així mateix, assenyala que el modificat de l'instrument de planejament manté tant l'edificabilitat sobre parcel·la neta d'acord amb l'aprofitament tipus de la unitat d'execució D-1, 2, 4-1, redelimitada, que no es modifica; com l'ordenació detallada, la compatibilitat de l'ús terciari i la resta de normativa urbanística prevista en el Pla de reforma interior modificat.  
D'aquesta manera, la modificació del Pla de reforma interior de la unitat d'execució D-1, 2, 4-1 que s'avalua quedaria emmarcada dins dels supòsits recollits en l'article 48.c.1 de la LOTUP, en la mesura que afecta únicament i exclusivament l'ordenació detallada de sòl urbà definida en la Llei 5/2014, de 25 de juliol.  
  
III. Identificació i valoració de possibles efectes sobre el medi ambient. Consultes realitzades  
Tenint en consideració les característiques del modificat de l'instrument de planejament proposat, consten en l'expedient els informes emesos per l'arqueòleg municipal, per la Policia Local de Borriana i pels serveis tècnics municipals, que permeten l'òrgan ambiental determinar el procediment d'avaluació ambiental ?ordinari o simplificat- que cal seguir.  
L'arqueòleg municipal ha informat, el 18 d'abril de 2017, la procedència d'incorporar a l'expedient l'informe vinculant que va emetre la directora general de Patrimoni Cultural de la Conselleria de Turisme, Cultura i Esport en data 4 de setembre de 2012, respecte a la memòria d'impacte patrimonial del Programa d'actuació integrada UE D-1, 2, 4-1, Camí Vell, elaborada d'acord amb el que estableix el Decret 208/2010, de 10 de desembre (exp. 2012/3375-AN); en els termes següents:  
- Respecte del patrimoni de naturalesa arquitectònica: no hi ha afecció.  
- Respecte del patrimoni de naturalesa arqueològica: la unitat d'execució se situa al camí de València al costat de l'eixida sud del Caminàs o Via Augusta, per la qual cosa, encara que no s'hagen localitzat materials ni jaciments arqueològics, és necessari que les obres d'urbanització es duguen a terme amb seguiment arqueològic.  
D'altra banda, el traçat del camí Vell de València discorre sobre una via romana, probablement la Via Augusta. El projecte d'urbanització no pot modificar en cap cas el traçat d'aquest vial. Qualsevol actuació urbanística que l'afecte i implique remoció del subsòl, ha d'estar subjecta a la prèvia excavació arqueològica.  
- Respecte del patrimoni de naturalesa etnològica: s'indica en la proposta de mesures correctores que, encara que no s'hagen detectat béns patrimonials afectats pel projecte per la proximitat d'estructures etnològiques i la possible presència en el subsòl del vial Caminàs - Via Augusta, es proposa un seguiment arqueològic de les obres.  
També s'estableix que ha de descartar-se de forma contundent qualsevol modificació en el traçat actual del camí Vell, ja que part del seu valor històric consisteix en el seu propi traçat. Finalment, reitera la impossibilitat de la realització de fitxes etnològiques, i que si en el futur són incorporades a l'àrea d'actuació, s'hauran d'estudiar els masos identificats en aquesta prospecció.  
Per tant, es consideren adequades les mesures correctores proposades per al seu compliment durant l'execució de les obres i davant de la nul·la afecció al patrimoni etnològic.  
- Respecte del patrimoni paleontològic: no hi ha afecció.  
Per la seua banda, l'informe de la Policia Local de Borriana, de 21 d'abril de 2017, sobre un possible impacte ambiental des del punt de vista de la mobilitat urbana, considera que l'emplaçament i en el reduït àmbit sobre el qual actua, propiciaria millorar la seguretat del trànsit rodat per l'obertura de vials amb les seues corresponents mesures de seguretat viàries.  
Finalment, l'informe de l'enginyer de camins municipal i l'arquitecte municipal conclou que, d'acord amb els criteris de l'annex VIII de la LOTUP, la modificació del Pla de reforma interior de la unitat d'execució D-1, 2, 4-1 no té efectes significatius sobre el medi ambient i el territori atés que la modificació avaluada no estableix el marc per a projectes i altres activitats subjectes a avaluació d'impacte ambiental; no influeix en altres plans i programes; no té incidència en el model territorial vigent al municipi i no produeix increment en el consum de recursos; sent procedent que se sotmeta al procediment d'avaluació ambiental i estratègica simplificat.  
  
IV. Òrgan competent  
D'acord amb l'article 48.c de la LOTUP, l'òrgan ambiental i territorial realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i, en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals, en l'elaboració del pla o del programa.  
La Llei 10/2015, de 29 de desembre, de mesures fiscals de gestió administrativa i financera i d'organització de la Generalitat, ha modificat l'apartat c de l'article 48 de la LOTUP, i indica els següents supòsits en què l'òrgan ambiental i territorial ha de ser l'ajuntament del terme municipal de l'àmbit del planejament objecte de l'avaluació ambiental:  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la LOTUP.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la LOTUP.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
Ha quedat dit, en els informes tècnics emesos, que la modificació del Pla de reforma interior de la unitat d'execució D-1, 2, 4-1 afecta únicament i exclusivament l'ordenació detallada de sòl urbà, sense que tinga efectes significatius sobre el medi ambient i el territori, per la qual cosa, d'acord amb aquesta nova redacció legal i per al present procediment, la competència d'òrgan ambiental i territorial correspon a l'Ajuntament de Borriana.  
De l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, basant-se en la competència residual atorgada per l'article 21.1.s d'aquest text legal, és l'Alcaldia Presidència de la corporació la que té, en el present procediment, la condició d'òrgan ambiental i territorial municipal.  
A fi d'assistir l'Alcaldia Presidència en aquesta funció, el Ple de l'Ajuntament va acordar en data 12 de gener de 2017 (BOP 06.05.2017) la constitució de la Comissió d'Avaluació Ambiental de l'Ajuntament de Borriana, com a òrgan col·legiat de caràcter tècnic que realitza l'anàlisi dels expedients d'avaluació ambiental i territorial i formula i eleva a l'Alcaldia les propostes de resolució com a òrgan ambiental i territorial municipal.  
Per tot això, vista la proposta de resolució de la Comissió d'Avaluació Ambiental en què, atesa l'escassa incidència observada en els informes precedents, s'estima que és suficient la tramitació de l'avaluació ambiental i territorial estratègica simplificada per a determinar que la proposta de modificació del Pla de reforma interior de la unitat d'execució D-1, 2, 4-1 del Pla general de Borriana, presentada en data 7 d'abril de 2017 (RE 4810) per la mercantil Camí Vell de València, SL, no té efectes significatius sobre el medi ambient i el territori, sempre que s'atenguen els condicionants imposats per a l'execució de les obres d'urbanització; aquesta Alcaldia Presidència, d'acord amb el que preveu l'article 51 de la Llei 5/2014, de 25 de juliol, d'ordenació del territori, urbanisme i paisatge, resol:  
  
Primer  
Emetre informe ambiental i territorial estratègic de la modificació del Pla de reforma interior de la unitat d'execució D-1, 2, 4-1 del Pla general, i resoldre l'avaluació ambiental i territorial estratègica pel procediment simplificat per considerar que l'esmentada modificació no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, els informes tècnics que consten en l??expedient i la proposta de la Comissió d'Avaluació Ambiental de l'Ajuntament de Borriana, S'estableix com a condicions ambientals l'observança de les mesures correctores informades per la Conselleria de Turisme, Cultura i Esport en data 4 de setembre de 2012 per a l'execució de les obres d'urbanització del Programa d'actuació integrada de la unitat d'execució D-1, 2, 4-1 del Pla general, a saber, s'efectuarà un seguiment arqueològic de les obres, i es descartarà de forma contundent qualsevol modificació en el traçat actual del camí Vell de València, ja que part del seu valor històric consisteix en el seu propi traçat.  
  
Segon  
Donar compte de la present resolució al Ple de l'Ajuntament, com a òrgan substantiu, i indicar la procedència de continuar la tramitació de la modificació del Pla de reforma interior de la unitat d'execució D-1, 2, 4-1 del Pla general d'acord amb l'article 57 i concordants del capítol III del títol III del llibre I de la LOTUP.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
  
  
Quart  
Fer constar que, contra la present resolució no es pot interposar cap recurs, sense perjudici dels que, si escau, siguen procedents davant de l'acte que aprove la modificació de l'instrument de planejament en tramitació.»  
  
Borriana, 5 de juny de 2017.- L'alcaldessa presidenta: María José Safont Melchor.